সন্ধ্যার অন্ধকারে তলিয়ে গেছে চারপাশ। বেশ কিছু দূরে নতুন বাড়িঘর তৈরির কাজ হচ্ছে। সারাদিন ক্লান্তিকর আওয়াজ লেগেই থাকে। সন্ধ্যার আগে আগে কাজ শেষ হয়। বুলুদের এদিকটায় এখনো এসব শুরু হয়নি। তবে এখানকার বাড়িঘর বেশ পুরনো। পঞ্চাশ-ষাট বছরের পুরনো। দ্বিতীয় বিশ্বযুদ্ধের পর কাজের সন্ধানে এখানকার মানুষ শহরমুখো হয়েছে। দ্বিতীয় বিশ্বযুদ্ধের পর বেকারত্ব বেড়ে গেলে অনেকে ঘরবাড়ি বেচে দিয়ে ইতালির বাইরে গিয়েও থিতু হয়েছে।